KCE พุ่งต่อ 4% จ่อทะลุเป้าแรก 34.50 บาท ลุ้นผลงานไตรมาส 1 โตรับเงินบาทอ่อนค่า
KCE พุ่งต่อ 4% จ่อทะลุเป้าแรก 34.50 บาท ลุ้นผลงานไตรมาส 1 โตรับเงินบาทอ่อนค่า
4 ก.พ. 2562

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 11.24 น. อยู่ที่ระดับ 31.25 บาท ปรับตัวขึ้น 1.25 บาท หรือ 4.17% สูงสุดที่ระดับ 31.50 บาท ต่ำสุดที่ระดับ 29.75 บาท ด้วยมูลค่าซื้อขาย 198.50 บาท

ด้าน บล.บัวหลวง ระบุในบทวิเคราะห์ โดยมองว่าการแข็งค่าของเงินบาท ในช่วงที่ผ่านมาจะเป็นบวกต่องบไตรมาส 1/2562 สำหรับหุ้นที่มีหนี้สกุลเงินต่างประเทศในสัดส่วนที่สูง จากกำไรจากอัตราแลกเปลี่ยน เช่น PTTEP GULF BGRIM THCOM AAV ขณะที่หากเงินบาทกลับมาอ่อนค่าระยะสั้น ในเชิงกลยุทธ์ คาดอาจจะมีผลลบ ต่อหุ้นที่ต่างชาติ มีสัดส่วนในการถือครองฯ เพิ่มขึ้นในช่วงที่ผ่านมา เช่น KTB GFPT LPN BANPU EGCO GLOW CPALL HMPRO MAJOR HANA SAWAD อาจถูกขายเพื่อล็อกกำไรอัตราแลกเปลี่ยน ส่วนหุ้นส่งออก เช่น CPF HANA SVI KCE TU มีแนวโน้มจะกลับมา Outperform ตลาด
ขณะเดียวกัน บล.เอเชีย เวลท์ แนะนำวันนี้ ได้แก่ KCE มีเป้าหมายแรกอยู่ที่ 34.50 บาท และมีเป้าหมายเบื้องต้นอยู่ที่ 40 บาท (จุด Stop Loss ระยะสั้นอยู่ที่ 26 บาท)
 
 